钦定古今图书集成/明伦汇编/氏族典/第423卷 > 《廖用贤尚友录》 > 苑君璋
## 钦定古今图书集成/明伦汇编/氏族典/第423卷 > 《廖用贤尚友录》 > 苑君璋

按《唐书苑君璋传》：“君璋，马邑豪也，以趫雄自奋。刘武
周使守朔州，未几败，乃趋突厥。以君璋为大行台，统
武周部曲，与旧将高满政夜袭代州，不克。高祖遣使
招之，君璋拒命，满政胁君璋，君璋奔突厥，满政以城
归君璋引突厥攻陷马邑，杀满政，退保恒安。其部皆
中国人，多叛去，君璋穷乃降。会颉利亦召之，意犹豫”，
子孝政谏不决，其下怨，投书于门。孝政惧，欲自归，为
君璋所拘。与突厥寇马邑，犯太原，边人苦之，见颉利
政乱，知将亡，遂率所部降入朝，拜安州都督，封芮国
公。君璋不晓书，然天资习事，历职有惠称。贞观中卒。